
Αρ. Φύλλου 1010 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Συμπλήρωση του Παραρτήματος XI του Π.Δ. 365/2002 
(Α' 307) όπως αυτό αντικαταστάθηκε από το Πα¬ 
ράρτημα II της Υπουργικής απόφασης 97097/ 

11.4.2003 (Β'429). 1 

Τροποποίηση της: Υ4ε/19135 ΓΠ/5.11.2001 απόφα¬ 
σης του Υπ. Υγείας και Πρόνοιας. 2 

Συμπλήρωση της Υ4α/258/96 απόφασης του Υπουρ¬ 
γού Υγείας και Πρόνοιας "Αναγνώριση Κέντρων 
κατάλληλων για την εμφύτευση Απινιδωτικής Συ¬ 
σκευής". 3 


Σύσταση στο Δήμο Καβάλας νέας Δημοτικής Επιχεί¬ 
ρησης με την επωνυμία "ΔΗΜΟΤΙΚΗ ΑΝΑΠΤΥ¬ 
ΞΙΑΚΗ ΕΠΙΧΕΙΡΗΣΗ ΚΑΒΑΛΑΣ (Δ.ΑΝ.Ε.Κ.)" (Συγ¬ 
χώνευση - κατάργηση Δημοτικών Επιχειρήσεων 
Δημοτικής Αγοράς Καβάλας, ΔΕΤΑΚ, ΔΕΠΑ- 


ΝΕΚ). 4 

Σύσταση στο Δήμο Καβάλας Νομικού Προσώπου με 
την επωνυμία "Παιδικός -Βρεφονηπιακός Σταθ¬ 
μός" Δήμου Καβάλας (πρώην Παιδικός Σταθμός 

Π.Ι.Κ.Π.Α.). 5 

Τροποποίηση της συστατικής πράξης της Αμιγούς 
Επιχείρησης με την επωνυμία "Δημοτική Επιχείρη¬ 
ση μελετών, Κατασκευών και Ανάπτυξης Τυρνάβου 

(Δ.Ε.Μ.Ε.Κ.Α.Τ.)". 6 

Σύσταση στο Δήμο Κύμης Ν. Εύβοιας νομικού προσώ¬ 
που με την επωνυμία "Δημοτικός Βρεφονηπιακός 

Σταθμός Κύμης". 7 

Σύσταση στο Δήμο Χαλκίδας Ν. Εύβοιας νομικού προ¬ 
σώπου με την επωνυμία "Β' Δημοτικός Βρεφονη¬ 
πιακός Σταθμός Χαλκίδας". 8 

Χορήγηση άδειας άσκησης επαγγέλματος Κοιν. Λει¬ 
τουργού στην Τζιώτα Σωτηρία του Χρήστου. 9 


ΑΠΟΦΑΣΕΙ Σ 

Αριθ. 250795 (1) 

Συμπλήρωση του Παραρτήματος XI του Π.Δ. 365/2002 (Α' 
307) όπως αυτό αντικαταστάθηκε από το Παράρτημα 
II της Υπουργικής απόφασης 97097/11.4.2003 (Β' 429). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το άρθρο 4 του Ν. 2147/1952 (Α' 155) "Περίπρολή- 
ψεως και καταστολήςτων ασθενειών και εχθρώντων φυ¬ 
τών και περί οργανώσεως της Φυτοπαθολογικής Υπηρε¬ 
σίας". 

2. Το άρθρο 29 Ατού Ν. 1558/1985 (Α' 137) "Κυβέρνηση 
και Κυβερνητικά όργανα" όπως προστέθηκε με το άρθρο 
27 του Ν. 2081/1992 (Α' 154) και αντικαταστάθηκε από το 
άρθρο 1 παρ. 2ατου Ν. 2469/1997 (Α'38). 

3. Το άρθρο 25 του Π.Δ. 365/ΦΕΚ 307 τ.Α'/10.12.2002 
"Μέτρα προστασίας κατά της εισαγωγής από άλλο κρά¬ 
τος μέλος ή τρίτη χώρα στη Χώρα ή μέσω αυτής σε άλλο 
κράτος μέλος της Κοινότητας οργανισμών επιβλαβών για 
τα φυτά ή τα φυτικά προϊόντα και κατά της εξάπλωσής 
τους στο εσωτερικό της, σε συμμόρφωση προς την Οδη¬ 
γία 2000/29/ΕΚ του Συμβουλίου και των Οδηγιών 
92/90/ΕΟΚ, 93/50/ΕΟΚ, 93/51/ΕΟΚ, 94/3/ΕΟΚ, 2001/32/ 
ΕΚ, 2001/33/ΕΚ, 2002/28/ΕΚ και 2002/29/ΕΚ της Επιτρο¬ 
πής". 

4. Το Π.Δ. της 5/9/1956 (Α' 205) "Περίεξουσιοδοτήσεως 
του Υπουργού Γεωργίας προς έκδοσιν αποφάσεων συμ- 
φώνωςτο άρθρο 4 του 2147 Νόμου του 1952". 

5. Την 97097/11.4.2003 (Β' 429) Υπουργική απόφαση 
"Τροποποίηση ορισμένων παραρτημάτων του Π.Δ. 365/ 
2002 (Α' 307) σε συμμόρφωση προς την Οδηγία 2002/36/ 
ΕΚτης Επιτροπής και αντικατάσταση του Παραρτήματος 
XI του Π.Δ. 365/2002 (Α' 307)". 

6. Την 98998/11.7.2000 (Β' 945) Υπουργική απόφαση 
"Όροι φυτοϋγειονομικών ελέγχων στους συνοριακούς 
Φυτοϋγειονομικούς Σταθμούς σε φυτά, φυτικά προϊό¬ 
ντα, ή άλλα αντικείμενα με προέλευση τρίτων χωρών, σε 

συμμόρφωση προς την Οδηγία 98/22/ΕΚ της Επιτρο¬ 
πής". 

7. Την 399580/30.10.2001 (Β' 1479) κοινή απόφαση 
του Πρωθυπουργού και του Υπουργού Γεωργίας "Ανά¬ 
θεση αρμοδιοτήτων Υπουργού Γεωργίας στους υφυ¬ 
πουργούς Γεωργίας Ευάγγελο Αργύρη και Φώτη Χα- 
τζημιχάλη". 

8. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του Κρατι¬ 
κού προϋπολογισμού, αποφασίζουμε: 

Άρθρο 1 

Το Μέρος Ατού Παραρτήματος XI του Π.Δ. 365/2002 (Α' 
307) όπως αυτό αντικαταστάθηκε από το Παράρτημα II 
της Υπουργικής απόφασης 97097/11.4.2003 (Β' 429) συ¬ 
μπληρώνεται σύμφωνα με το Παράρτημα της παρούσας 
απόφασης. 

Άρθρο 2 

Η παρούσα απόφαση αρχίζει να ισχύει από την ημερο¬ 
μηνία δημοσίευσής της στην Εφημερίδα της Κυβερνήσε- 
ως. 

ΠΑΡΑΡΤΗΜΑ 

Το Μέρος Α του Παραρτήματος XI του Π.Δ. 365/2002 
συμπληρώνεται ως εξής: 

1. Κεφάλαιο V: 

1.1. Στη στήλη 1 μετά το σημείο 18.1) προστίθεται νέο 
σημείο 18.2) που έχει ως εξής: "18.2) ΛΙΜΕΝΑΣ ΑΛΕΞΑΝ¬ 
ΔΡΟΥΠΟΛΗΣ (εκτός πολλαπλασιαστικού υλικού)". 

1.2. Στη στήλη 1 σημείο 18.4) η φράση "(Βουλγαρία-οδι- 
κώς)" αντικαθίσταται από τη φράση "(Βουλγαρία-οδικώς- 
σιδηροδριμικώς)". 

1.3. Στη στήλη 2 προστίθεται σημείο 18.4) που έχει ως 
εξής: "18.4) Σταθμός Φυτοϋγειονομικού Ελέγχου Ορμένι- 
ου Έβρου". 

2. Κεφάλαιο VIII, στήλη 1 μετά το σημείο 25.2) προστί¬ 
θεται νέο σημείο 25.3) που έχει ως εξής: "25.3) ΛΙΜΕΝΑΣ 
ΚΑΛΑΜΑΚΙΟΥ ΚΟΡΙΝΘΙΑΣ (ελαιούχοι σπόροι, δημητρια¬ 
κά, ξυλεία)". 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Ιουλίου 2003 

Ο ΥΦΥΠΟΥΡΓΟΣ 

Ε. ΑΡΓΥΡΗΣ 

-♦- 

Αριθ. Υ4ε/οικ. 67881 (2) 

Τροποποίηση της Υ4ε/19135 ΓΠ/5.11.2001 απόφασης 
του Υπ. Υγείας και Πρόνοιας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 53 του Ν. 2071/92 (Φ.Ε.Κ. 
123/Α/92). 

2. Τις διατάξεις του άρθρου 29Ατου Ν. 1558/1985 (ΦΕΚ 
137Α') "Κυβέρνηση και Κυβερνητικά Όργανα". (ΦΕΚ Α' 
137), όπως συμπληρώθηκε με το άρθρο 27 του Ν. 2081/ 
1992, με το οποίο καθορίζεται ο έλεγχος των δαπανών 
που προκαλούν οι κανονιστικές διοικητικές πράξεις (ΦΕΚ. 
154 Α') και αντικαταστάθηκε με το άρθρο 1 παραγρ. 2α 
του Ν. 2469/1997 (ΦΕΚ 38 Α') "Περιορισμός και βελτίωση 


της αποτελεσματικότητας των κρατικών δαπανών" και το 
γεγονός ότι από την εφαρμογή της παρούσας δεν προ- 
καλείται επιπλέον δαπάνη σε βάρος του Κρατικού Προϋ¬ 
πολογισμού. 

3. Την Υ4α/1793/11.6.97 (ΦΕΚ 523/Β725.6.97) απόφαση 
του Υπουργού Υγείας και Πρόνοιας "Καθορισμός προδια¬ 
γραφών που πρέπει να πληρούν τα Περιφερειακά Γενικά 
Νοσοκομεία και οι ιδ. Κλινικές για την εκτέλεση εμβολι¬ 
σμού αρητοφλεβωδών δυσπλασιών και ανευρυσμάτων 
κεντρικού Νευρικού Συστήματος". 

4. Την απόφ. 20 της 178ης Ολομ. 6.2.2003 του ΚΕΣΥ. 

5. Τα 4535/31.1.2002 και 4651/30.9.2002 έγγραφα της 
ιδ. Κλινικής Ιατρικό Αθηνών Ε.Α.Ε. 

6. Την Υ4ε/19135 ΓΠ/5.11.2001 (ΦΕΚ 1502/Β72001) 
απόφαση, αποφασίζουμε: 

Τροποποιούμε την Υ4ε/19135 ΓΠ/5.11.2001 απόφαση 
ως προς τις περιπτώσεις β) και γ) ως ακολούθως: 

β) Θεραπευτικό και Διαγνωστικό Κέντρο Αθηνών "Υγεία" 
ΑΕ με υπευθύνους για την εκτέλεση της εν λόγω ιατρικής 
πράξης τους Γεώργιο Παπαγεωργίου και Αλέξανδρο Αν- 
δρέου. 

γ) Ιατρικό Αθηνών Ε.Α.Ε. με υπεύθυνο για την εκτέλεση 
της εν λόγω ιατρικής πράξης τον Παναγιώτη Βλαχόπου¬ 
λο. 

Κατά τα λοιπά ισχύει η προαναφερόμενη απόφασή μας 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2003 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-♦- 

Αριθ. Υ4ε/οικ. 67888 (3) 

Συμπλήρωση της Υ4α/258/96 απόφασης του Υπουρ¬ 
γού Υγείας και Πρόνοιας "Αναγνώριση Κέντρων κα¬ 
τάλληλων για την εμφύτευση Απινιδωτικής Συ¬ 
σκευής". 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 53 του Ν. 2071 /92 (ΦΕΚ 123 
Α'/92) "Εκσυγχρονισμός και Οργάνωση Συστήματος Υγεί¬ 
ας". 

2. Τις διατάξεις της παρ. 1 του άρθρου 2 του Ν. 2469/97 
(ΦΕΚ 38 Α') και το γεγονός ότι από την εφαρμογή της πα¬ 
ρούσας απόφασης δεν προκαλείται επί πλέον δαπάνη σε 
βάρος του Κρατικού προϋπολογισμού. 

3. Την Υ4α/3568/15.5.95 (ΦΕΚ 117/Β795) απόφαση 
του Υπουργού Υγείας και Πρόνοιας "Καθορισμός όρων 
και προϋποθέσεων τοποθέτησης βηματοδότη σε ασθε¬ 
νείς". 

4. Την 14 απόφαση της 183ης Ολομέλειας/29.5.2003 
του ΚΕΣΥ, αποφασίζουμε: 

Τροποποιούμε και συμπληρώνουμε την παράγραφο Γ' 
της Υ4α/258/96 απόφασης (ΦΕΚ 141/Β /96) όπως αυτή 
τροποποιήθηκε και συμπληρώθηκε με την Υ4α/5586/96 
(ΦΕΚ 540/Β796), την Α1α/14124/98 (ΦΕΚ 35 Β'/99), Υ4α/ 
14948/00 (ΦΕΚ 96 Β'/00) και Υ4α/9016/01 (ΦΕΚ855Β701) 
αποφάσεις ως ακολούθως: 

Γ. Κέντρα κατάλληλα για εμφύτευση Απινιδωτικής Συ¬ 
σκευής: 

14. Ιδιωτική κλινική "ΙΑΤΡΙΚΟ ΑΘΗΝΩΝ Ε.Α.Ε." με Επι¬ 
στημονικό Υπεύθυνο για την εκτέλεση της εν λόγω ιατρι¬ 
κής πράξης τον Ιωάννη Γιαλάφο. 

Σε περίπτωση αποχώρησης για οποιονδήποτε λόγο του 
ανωτέρω Υπευθύνου Ιωάννη Γιαλάφου, για την εμφύτευ¬ 
ση Απινιδωτικής Συσκευής, αίρεται αυτοδίκαια και η 
άδεια καταλληλότητας της ιδ. Κλινικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2003 

ΟΥΠΟΥΡΓΟΣ 

Κ. ΣΤΕΦΑΝΗΣ 
-♦- 

Αριθ. 7814 (4) 

Σύσταση στο Δήμο Καβάλας νέας Δημοτικής Επιχείρη¬ 
σης με την επωνυμία "ΔΗΜΟΤΙΚΗ ΑΝΑΠΤΥΞΙΑΚΗ ΕΠΙ¬ 
ΧΕΙΡΗΣΗ ΚΑΒΑΛΑΣ (Δ.ΑΝ.Ε.Κ.)" (Συγχώνευση - κα¬ 
τάργηση Δημοτικών Επιχειρήσεων Δημοτικής Αγοράς 
Καβάλας, ΔΕΤΑΚ, ΔΕ ΠΑΝ ΕΚ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθ. 277, 278, 279, 280, 281,282, 
283, 284, 291 & 304 και του Π.Δ. 410/95 "Δημοτικός και 
Κοινοτικός Κώδικας". 

2. Τις διατάξεις του άρθ. 6 του Ν. 2503/97 "Οργάνωση 
Διοίκηση Στελέχωση Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις". 

3. Τις διατάξειςτου άρθ. 1 παρ. 2ατου Ν. 2469/97. 

4. Την 391/2003 απόφαση του Δημοτικού Συμβουλίου 
Καβάλας για την ίδρυση νέας Δημοτικής Επιχείρησης με 
την επωνυμία "ΔΗΜΟΤΙΚΗ ΑΝΑΠΤΥΞΙΑΚΗ ΕΠΙΧΕΙΡΗΣΗ 
ΚΑΒΑΛΑΣ (Δ.ΑΝ.Ε.Κ.)". 

5. Την 3457/5.7.2003 έκθεση αξιολόγησης βιωσιμότη¬ 
τας της Δημοτικής Επιχείρησης από την Δ/νση Σχεδια- 
σμού και Ανάπτυξης της Περιφέρειας Ανατ. Μακεδ. Θρά¬ 
κης, αποφασίζουμε: 

Συστήνουμε στο Δήμο Καβάλας νέα Δημοτική Επιχεί¬ 
ρηση ως ακολούθως: 

Άρθρο 1 

ΕΠΩΝΥΜΙΑ - ΣΥΓΧΩΝΕΥΣΗ 

Συνιστάται στο Δήμο Καβάλας του Νομού Καβάλας Δη¬ 
μοτική επιχείρηση με την επωνυμία: ΔΗΜΟΤΙΚΗ ΑΝΑ¬ 
ΠΤΥΞΙΑΚΗ ΕΠΙΧΕΙΡΗΣΗ ΚΑΒΑΛΑΣ "Δ.ΑΝ.Ε.Κ.". 

1. Συγχωνεύονται σ’ αυτή οι αμιγείς δημοτικές επιχει¬ 
ρήσεις: 

- ΔΗ Μ ΟΤΙ ΚΗ ΑΓΟ ΡΑ ΚΑΒΑΛΑΣ που συστάθηκε με την 
49560/29.7.85 απόφαση του Υπουργού εσωτερικών 
που δημοσιεύθηκε στο 540/16.9.85 ΦΕΚτεύχος Β', τρο¬ 
ποποιήθηκε με την 7611/2.5.91 απόφαση του Νομάρχη 
Καβάλας που δημοσιεύθηκε στο 425/24.6.91 ΦΕΚτεύ¬ 
χος Β'. 

- ΔΗΜΟΤΙΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ ΑΝΑΠΤΥ¬ 
ΞΗΣ ΚΑΒΑΛΑΣ (ΔΕΤΑΚ)που συστάθηκε με την 3166/ 
13.2.87 απόφαση του Υπουργού εσωτερικών που δη¬ 
μοσιεύθηκε στο 139/87 ΦΕΚτεύχος Β', τροποποιήθηκε 
με την 24381/91/16.1.92 απόφαση του Νομάρχη Καβά¬ 
λας και που δημοσιεύθηκε στο 72/7.2.92 ΦΕΚ τεύχος 
Β'. 


- ΔΗΜΟΤΙΚΗ ΕΠΙΧΕΙΡΗΣΗ ΑΘΛΗΣΗΣ ΝΕΟΛΑΙΑΣ ΚΑΒΑ¬ 
ΛΑΣ (ΔΕΠΑΝΕΚ) που συστάθηκε με την 30/3327/24.4.97 
απόφαση του αναπληρωτή περιφερειακού Δ/ντή Καβά¬ 
λας και που δημοσιεύθηκε στο 397/16.5.97 ΦΕΚτεύχος 
Β'. 

Η επιχείρηση που συνιστάται καθίσταται καθολικός διά¬ 
δοχος των υποχρεώσεων και απαιτήσεων των τριών επι¬ 
χειρήσεων που συγχωνεύονται και καταργούνται με την 
δημοσίευση της συστατικής αυτής πράξης. 

2. Εισφορά περιουσιακών στοιχείων από τον Δήμο Κα¬ 
βάλας. 

Άρθρο 2 
ΕΔΡΑ 

Έδρα της επιχείρησης ορίζεται ο Δήμος Καβάλας. 

Άρθρο 3 

ΝΟΜΙΚΗ ΜΟΡΦΗ 

Η επιχείρηση αποτελεί ίδιο Νομικό πρόσωπο ιδιωτικού 
δικαίου και διέπεται από τις διατάξεις των άρθρων 277, 
278 όπως τροποποιήθηκε με το άρθρο 11 παρ. 23 του Ν. 
2503/97,279, 280,281 όπως τροποποιήθηκε με το άρθρο 
11 παρ. 24του ιδίου Ν. 2503/97 282, 283 και 284 του Π.Δ. 
410/95 και την 25027/1984 κανονιστική απόφαση του 
Υπουργού Εσωτερικών που δημοσιεύθηκε στο 244/ 
19.4.84 ΦΕΚτεύχος Β'. 

Άρθρο 4 

ΣΚΟΠΟΣ 

Σκοπός της επιχείρησης είναι: 

1. Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

- Η ουσιαστική και ολοκληρωμένη πολιτιστική ανάπτυξη 
του Δήμου και της ευρύτερης περιοχής και η καλλιέργεια 
σε βάθος της καλλιτεχνικής ευαισθησίας και της αγάπης 
για τις τέχνες, η προστασία της εθνικής πολιτιστικής ταυ¬ 
τότητας, η αναγωγή των πολιτιστικών πνευματικών και 
καλλιτεχνικών αγαθών σε οργανικά στοιχεία της οργανι¬ 
κής ζωής της πόλης. 

- Η δημιουργία της απαραίτητης πολιτιστικής υποδομής. 

- Η διάδοση και η ανάπτυξη της καλλιτεχνικής παιδείας 
της μουσικής, του χορού, του κινηματογράφου, του θεά¬ 
τρου και των άλλων οπτικοακουστικών μέσων, καθώς και 
των εικαστικών τεχνών. 

- Η επιβράβευση εξαιρετικών ατομικών και ομαδικών 
επιδόσεων στον χώρο του Πολιτισμού καθώς και δια¬ 
κεκριμένων προσπαθειών για την εξίσωση των ευκαι¬ 
ριών για τα άτομα με ειδικές ανάγκες, η στήριξη, η διά¬ 
δοση και η ανάπτυξη της καλλιτεχνικής παιδείας, η 
στήριξη και διάδοση της σύγχρονης καλλιτεχνικής και 
πνευματικής δημιουργίας και η εξασφάλιση των συν¬ 
θηκών που θα επιτρέψουν την άσκηση και ανάπτυξη 
των ατομικών δημιουργικών ικανοτήτων στους αντί¬ 
στοιχους τομείς. 

- Η προβολή, ανάπτυξη καιη διάδοση αυτών των τεχνών 
με τη διοργάνωση, παραγωγή και παρουσίαση πολιτιστι¬ 
κών εκδηλώσεων, καθώς και άλλων επιμορφωτικών και 
ψυχαγωγικών δραστηριοτήτων. 

- Η δημιουργία και ανάπτυξη της αναγκαίας υποδομής 
για τη βελτίωση της ποιότητας της ζωής και την δημιουρ¬ 
γική αξιοποίηση του ελεύθερου χρόνου των κατοίκωντης 
πόλης και ιδιαίτερα των νέων. 

- Η ανάπτυξη της συνεργασίας με τους μαζικούς πολιτι¬ 
στικούς φορείς και τα ερασιτεχνικά συγκροτήματα του 
Δήμου και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας και την διεύρυνση 
του πεδίου των πρωτοβουλιών και των παρεμβάσεών 
τους. 

- Η συγκέντρωση και καταγραφή των παραδοσιακών 
πληροφοριών και η οργάνωση και λειτουργία Λαογραφι- 
κού Μουσείου καθώς επίσης Μουσείου καπνού και Δημο¬ 
τικής καπναποθήκης. 

- Η συνεργασία με την εκπαιδευτική κοινότητα του Δή¬ 
μου και της ευρύτερης περιοχής για την από κοινού προ¬ 
ώθηση και υλοποίηση πολιτιστικών, πνευματικών, παιδα¬ 
γωγικών, εκπαιδευτικών και επιμορφωτικών δραστηριο¬ 
τήτων μέσα και έξω από τα σχολεία και η εξασφάλιση της 
ουσιαστικής συμμετοχής των μαθητικών κοινοτήτων και 
της νεολαίας γενικότερα στις δραστηριότητες της Επι¬ 
χείρησης. 

- Η ανάληψη και υλοποίηση Κοινοτικών (ΕΕ) και Εθνι¬ 
κών Προγραμμάτων εκπαιδευτικού, επιμορφωτικού, 
πολιτιστικού αναπτυξιακού και ερευνητικού χαρακτή- 
ρα. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητά της σε τρεις αλληλέν- 
δετους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως θεατρικές και 
κινηματογραφικές παραστάσεις, προβολές, εκθέσεις, 
συναυλίες, φεστιβάλ κ.λπ.). 

2. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων 

Η διοργάνωση εκθέσεων, ψυχαγωγικών και λοιπών εκ¬ 
δηλώσεων για την εξασφάλιση της αποτελεσματικότερης 
διεξαγωγής των σημαντικών αυτών γεγονότων για τον 
Δήμο, της ευελιξίας και της συμμετοχής της Τοπικής Αυ¬ 
τοδιοίκησης. 

3. Η υλοποίηση εκπαιδευτικών και επιμορφωτικών προ¬ 
γραμμάτων Πολιτισμού, Αθλητισμού, Υγείας και Κοινωνι¬ 
κής Πρόνοιας 

Η υλοποίηση ερευνητικών, αναπτυξιακών, εκπαιδευτι¬ 
κών και λοιπών Εθνικών και Κοινοτικών Προγραμμάτων 
που έχουν σχέση με τον Πολιτισμό, Αθλητισμό, Υγεία και 
Κοινωνική Πρόνοια. 

4. Η ολοκληρωμένη ανάπτυξη της περιοχής 

- Η εκπόνηση μελετών και η δημιουργία προϋποθέσεων 
τοπικής ανάπτυξης και γενικά μελετών που σχετίζονται με 
τους σκοπούς της Επιχείρησης. 

- Η υποβοήθηση και προώθηση των τοπικών αναπτυ¬ 
ξιακών πρωτοβουλιών και καινοτομιών, η ανάπτυξη του 
ανθρώπινου δυναμικού, η διεύρυνση της τοπικής αγο¬ 
ράς εργασίας και η ανταλλαγή πληροφοριών - εμπει¬ 
ριών, με βάση τις νέες τεχνολογίες, ώστε να ενθαρρυν- 
θούν οι επαφές των τοπικών επιχειρηματικών κύκλων 
αγορών. 

- Η συμμετοχή και η διαχείριση αναπτυξιακών προ¬ 
γραμμάτων και πρωτοβουλιών που εκπορεύονται να συγ- 
χρηματοδοτούνται από την Ευρωπαϊκή Ένωση και άλ¬ 
λους Εθνικούς ή διεθνείς οργανισμούς. 

- Η ανάπτυξη της απαραίτητης υποδομής για γρήγορη 
πρόσβαση στις πληροφορίες που διαθέτουν περιφερεια¬ 


κοί, εθνικοί ή διεθνείς οργανισμοί, η διαχείριση και διάχυ¬ 
σή τους προς όλα τα ενδιαφερόμενο σε τοπικό επίπεδο 
μέρη (κατοίκους, εταιρείες, συλλόγους κ.λπ.). 

- Η δημιουργία της απαραίτητηςτεχνικής, τεχνολογικής 
ή άλλου είδους υποδομής για την υποστήριξη και ανά¬ 
πτυξη των δραστηριοτήτων τόσο του Δήμου όσο και των 
επαγγελματιών της περιοχής και η συνεργασία με τον 
ιδιωτικό τομέα για κοινή συμμετοχή σε προγράμματα και 
πρωτοβουλίες της Ε.Ε. 

5. Η περιβαλλοντική ευαισθητοποίηση και η Διαχείριση 
του Περιβάλλοντος 

- Η προστασία και ορθολογική διαχείριση των φυσικών 
πόρων και γενικά του περιβάλλοντος. 

- Η εκπόνηση μελετών που έχουν σχέση με την διαχεί¬ 
ριση του φυσικού και αστικού περιβάλλοντος, η ευαι- 
σθητοποίηση των δημοτών σε αντίστοιχα θέματα, η προ¬ 
ώθηση περιβαλλοντικής επιμόρφωσης, η ενεργός συμ¬ 
μετοχή σε σχετικά προγράμματα της Ευρωπαϊκής 
Ένωσης, η παροχή υπηρεσιών συμβούλου σε θέματα ρύ¬ 
πανσης, κυκλοφορίας και πρασίνου του Δήμου, η ανά¬ 
πτυξη και προώθηση συνεργασιών με Πανεπιστημιακούς 
καιΔημόσιους γενικά Οργανισμούς και Επιχειρήσεις Κοι¬ 
νής Ωφέλειας. 

- Η διαχείριση του αστικού περιβάλλοντος, η αξιοποίη¬ 
ση και διαχείριση του πρασίνου της πόλης με την δημι¬ 
ουργία αθλητικών χώρων, χώρων ψυχαγωγίας και πολιτι¬ 
στικών εκδηλώσεων, εμπλουτισμού του πρασίνου και δη¬ 
μιουργίας της απαραίτητης υποδομής για την 
περιβαλλοντική ευαισθητοποίηση των κατοίκων της πό¬ 
λης. 

- Η δημιουργία Δικτύου Περιβαλλοντικής Εκπαίδευσης 
Αστικού και Φυσικού Περιβάλλοντος, Κέντρου Πληροφό¬ 
ρησης για την Φύση και Οικολογικών Πάρκων. 

- Η εφαρμογή προγράμματος ανακύκλωσης με διαλογή 
στην πηγή. 

- Η οργάνωση και επέκταση των δραστηριοτήτων που 
έχουν σχέση με την καθαριότητα και την αισθητική των 
περιοχών του Δήμου, την συντήρηση του πρασίνου και 
την επέκτασή του. 

- Η λειτουργία τμήματος Παιδικής - Περιβαλλοντικής εκ¬ 
παίδευσης και Κυκλοφοριακής Αγωγής παιδιών ηλικίας 
μέχρι 12 ετών. 

6. Ανάπτυξη του Αθλητισμού 

Η εξασφάλιση της αναγκαίας υποδομής σε χώρους, 
εγκαταστάσεις και εξοπλισμό, η διοίκηση, διαχείριση 
και εκμετάλλευσή τους, η συνεργασία με τα αθλητικά 
σωματεία και τους λοιπούς φορείς του Αθλητισμού του 
Δήμου και της ευρύτερης περιοχής, η στήριξη των δρα¬ 
στηριοτήτων τους, η οργάνωση και λειτουργία ερασι¬ 
τεχνικών αθλητικών τμημάτων, η διοργάνωση περιοδι¬ 
κών και ετήσιων ομαδικών ή ατομικών αθλημάτων και 
αγώνων μαζικών αθλημάτων για την συμμετοχή των νέ¬ 
ων και γενικότερα των κατοίκων του Δήμου, σε αθλητι¬ 
κές δραστηριότητες και εκδηλώσεις και μέσω αυτών η 
σημαντική, πολιτιστική και πνευματική ανάπτυξη των 
κατοίκων. 

7. Η οργάνωση των υπηρεσιών Υγείας και Κοινωνικής 
Πρόνοιας. 

Η οργάνωση των υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και παροχής υπηρεσιών πρωτοβάθμιας 
και δευτεροβάθμιας ιατρικής περίθαλψης, η υλοποίηση 
προγραμμάτων "Βοήθεια στο σπίτι" και η κατ’ οίκον πα- 

ροχή υπηρεσιών, η λειτουργία Κέντρων Δημιουργικής 
απασχόλησης Παιδιών (ΚΔΑΠ) για την εξυπηρέτηση των 
εργαζομένων και μη μητέρων, η φροντίδα, προσχολική 
αγωγή, διαπαιδαγώγηση, ψυχαγωγία και απασχόληση 
βρεφών και νηπίων και παιδιών γενικά προσχολικής ηλι¬ 
κίας, η υλοποίηση προγραμμάτων στήριξης και παροχής 
υπηρεσιών σε άτομα τρίτης ηλικίας και με ειδικές ανά¬ 
γκες. 

8. Εκδόσεις 

Η έκδοση ενημερωτικών φυλλαδίων περιοδικών πολιτι¬ 
στικού, αθλητικού, κοινωνικού και αναπτυξιακού περιεχο¬ 
μένου για την προβολή των τοπικών πολιτιστικών - αθλη¬ 
τικών - κοινωνικών δραστηριοτήτων, περιοδικών για την 
συνεχή επικοινωνία με τους κατοίκους του Δήμου μέσα 
από ένα "φιλικό" έντυπο και την δημιουργία βήματος για 
την αμφίδρομη ανάπτυξη των ιδεών του Δήμου, των δη¬ 
μοτών και των εργαζομένων στο Δήμο. 

Η δημιουργία εργαστηρίου εκτυπώσεων για την κάλυ¬ 
ψη των αναγκών του Δήμου, των Δημοτικών Επιχειρήσε¬ 
ων και άλλων ΟΤΑ της ευρύτερης περιοχής. 

9. Τεχνικός - Κατασκευαστικός τομέας: 

Η εκπόνηση μελετών, η κατασκευή και συντήρηση έρ¬ 
γων, οι οικιστικές αναπλάσεις, η διαμόρφωση κοινοχρή¬ 
στων χώρων, η κατασκευή και συντήρηση έργων υποδο¬ 
μής, η συντήρηση των Σχολικών, Αθλητικών κτιρίων και 
γενικά των εγκαταστάσεων του Δήμου. 

10. Διαφημίσεις 

Η εκμετάλλευση των κοινόχρηστων χώρων για μι¬ 
σθώσεις σε διαφημιστικές εταιρείες και η προβολή μέ¬ 
σω των διαφημιστικών στοιχείων, ιδεών και μηνυμάτων 
του Δήμου και της Επιχείρησης που έχουν σχέση με 
την Κοινωνική και Πολιτιστική Ανάπτυξη, την Πρόλη¬ 
ψη, τον Αθλητισμό, το Περιβάλλον, την Επιμόρφωση 
και την ψυχαγωγία των κατοίκων της περιφέρειας του 
Δήμου. 

11. Δημοτική Συγκοινωνία 

Η δρομολόγηση λεωφορείων εντός της περιοχής του 
Δήμου για την δωρεάν εξυπηρέτηση ατόμων με ειδικές 
ανάγκες, τρίτης ηλικίας, μαθητών και γενικά κατοίκων 
που δεν εξυπηρετούνται από τις γραμμές των αστικών λε¬ 
ωφορείων. 

12. Χώροι Στάθμευσης 

Κατασκευή - δημιουργία κλειστών ή ανοιχτών χώρων 
στάθμευσης για την εξυπηρέτηση των κατοίκων και επι¬ 
σκεπτών, την αποσυμφόρηση των κεντρικών δρόμων της 
πόλης και την εξασφάλιση άνετης και ασφαλούς διακίνη¬ 
σης των πεζών. 

13. Τουριστική ανάπτυξη 

- Η προβολή τουριστικών πόρων και η συμμετοχή σε 
σχετικές εκθέσεις για την Τουριστική Ανάπτυξη του Δή¬ 
μου και του Νομού. 

- Η οργάνωση εκδρομών θαλασσίων περιπάτων, εκδρο¬ 
μών πεζοπορίας σε ειδικά διαμορφωμένα μονοπάτια. 

- Η λειτουργία και εκμετάλλευση εστιατορίων - αναψυ- 
κτηρίων και λοιπών κέντρων αναψυχής. 

- Η οργάνωση και λειτουργία Τουριστικού Περιπτέρου. 

- Η εκμετάλλευση παραλίων (ενοικιάσεις εξοπλισμού 
παραλίας - καντίνας αναψυκτηρίων κ.λπ.). 

- Ο καθαρισμός και έλεγχος παραλίων και η ασφάλεια 
των λουσμένων. 

- Η κατασκευή - εκμετάλλευση μονάδων αγροτουρι- 
σμού (ΕΕΑϋΕΗ). 


- Η συνεργασία με Ορειβατικούς, Φυσιολατρικούς και 
λοιπούς Συλλόγους γιατην δημιουργίατων υποδομών και 
των προϋποθέσεων για την τουριστική ανάπτυξη του Δή¬ 
μου και της ευρύτερης περιοχής. 

- Η Καταγραφή - Παρακολούθηση - Έρευνα του θαλασ¬ 
σίου Περιβάλλοντος. 

14. Αξιοποίηση τοπικών παραδοσιακών προϊόντων 

Η οργάνωση εργαστηρίων για την παραγωγή παραδο¬ 
σιακών τοπικών προϊόντων με την συνεργασία των κατοί¬ 
κων του Δήμου και η οργάνωση της εμπορίας και προώ¬ 
θησής τους. 

15. Λοιπές Επιχειρηματικές Δραστηριότητες 

- Η λειτουργία Δημοτικής Αγοράς για τη στέγαση των 
κρεοπωλείων, ψαράδικων, μανάβικων και οιουδήποτε 
επαγγελματία, βιοτέχνη, εμπόρου, χονδρεμπόρου καθώς 
και πολυκαταστημάτων. 

- Η οργάνωση, λειτουργία και διαχείριση Βιοτεχνικής 
Ζώνης και Βιοτεχνικού Πάρκου. 

- Η κατασκευή, λειτουργία και διαχείριση Εκθεσιακού 
και Συνεδριακού Κέντρου. 

- Η διαχείριση Δικτύου Καλωδιακής Τηλεόρασης. 

- Η διαχείριση της παραμυθούπολης. 

- Η κατασκευή και εκμετάλλευση σε συνεργασία με 
τους κατοίκους του Δήμου, μονάδων για την ανάπτυξη 
του Πρωτογενή, Δευτερογενή και Τριτογενή τομέα. 

- Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου ή άλλων φορέων που θα παραχωρη- 
θούν στην Δημοτική Επιχείρηση, η συνεργασία με ιδιωτι¬ 
κούς φορείς, η ανάληψη βιώσιμων λοιπών επιχειρηματι¬ 
κών δραστηριοτήτων και η συμμετοχή σε άλλες 
επιχειρήσεις και εταιρίες με σκοπό την εξυπηρέτηση των 
κατοίκων της περιοχής του Δήμου. 

Άρθρο 5 
ΔΙΟΙΚΗΣΗ 

Η Δημοτική Αναπτυξιακή Επιχείρηση Καβάλας διοικεί- 
ται από 11 μελές διοικητικό συμβούλιο που τα μέλη του 
ορίζονται μαζί με τους αναπληρωτές από το δημοτικό 
συμβούλιο. 

Στο διοικητικό συμβούλιο συμμετέχουν: 

- Έξι (6) τουλάχιστον αιρετοί εκπρόσωποι του Δήμου εκ 
των οποίων ο ένας να προέρχεται από τη μειοψηφία. 

- Ένας (1) εκπρόσωπος κοινωνικού φορέα της περιο¬ 
χής- 

- Ένας (1) εκπρόσωπος των εργαζομένων στην επιχεί¬ 
ρηση όταν ο αριθμός των απασχολουμένων είναι μεγαλύ¬ 
τερος των είκοσι (20) ατόμων. 

- Τρεις (3) δημότες ή κάτοικοι του Δήμου Καβάλας που 
θα έχουν πείρα ή γνώσεις σχετικές με το αντικείμενο της 
επιχείρησης. 

Άρθρο 6 
ΔΙΑΡΚΕΙΑ 

Η διάρκεια της επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερί¬ 
δα της Κυβερνήσεως. 

Άρθρο 7 
ΚΕΦΑΛΑΙΟ 

Το αρχικό κεφάλαιο της επιχείρησης κατά τη δημοσίευ¬ 
ση της συστατικής πράξης στην Εφημερίδα της Κυβερ¬ 
νήσεως ανέρχεται στο συνολικό ποσό των 8.225.825,62 
ευρώ. 

Αυτό αποτελείται από: 

1. Το σύνολο της καθαρής περιουσίας των τριών Δη¬ 
μοτικών επιχειρήσεων που συγχωνεύονται και ανέρχε¬ 
ται στο συνολικό ποσό 4.986.500,62 ευρώ, ποσό το 
οποίο προκύπτει από τις εκθέσεις των εκτιμητικών επι- 
τροπώντου άρθρου 9 του Ν. 2190/1920, οι οποίες είναι 
οι παρακάτω και αποτελούν αναπόσπαστο τμήμα του 
παρόντος. 

Α. Με αρ. πρωτ. 10/3704/23.12.2002 εστάλη και δημο- 
σιεύθηκε στο ΦΕΚ 21/16.1.2003 τεύχος Β' η από 
19.12.2002 έκθεση εκτίμησης της εκτιμητικής επιτροπής 
που συστάθηκε με την απόφαση 10/3300/02, για τον 
προσδιορισμό της Καθαρής Περιουσίας της Δημοτικής 
Επιχείρησης Πολιτισμού και Άθλησης Νεολαίας Δήμου 
Καβάλας. 

Η Καθαρή Θέση ανέρχεται σε 2.082.098,95 ευρώ. 

Β. Με αρ. πρωτ. 10/3705/23.12.2002 εστάλη και δημοσι- 
εύθηκε στο ΦΕΚ 21/16.1.2003 τεύχος Β' η από 9.12.2002 
έκθεση εκτίμησης της εκτιμητικής επιτροπής που συστά¬ 
θηκε με την απόφαση 10/3301/02, για τον προσδιορισμό 
της Καθαρής Περιουσίας της Δημοτικής Επιχείρησης 
Τουρισμού και Ανάπτυξης Δήμου Καβάλας. 

Η Καθαρή Θέση ανέρχεται σε 318.061,08 ευρώ. 

Γ. Με αρ. πρωτ. 10/3706/23.12.2002 εστάλη και δημοσι- 
εύθηκε στο ΦΕΚ 21/16.1.2003 τεύχος Β' η από 18.12.2002 
έκθεση εκτίμησης της εκτιμητικής επιτροπής που συστά¬ 
θηκε με την απόφαση 10/3303/02, για τον προσδιορισμό 
της Καθαρής Περιουσίας της Δημοτικής Αγοράς Δήμου 
Καβάλας. 

Η Καθαρή Θέση ανέρχεται σε 2.586.340,59 ευρώ. 

2. Την συνολική αξία του εισφερομένου από τον Δήμο 
Καβάλας βοσκότοπου ΕΣΚΗ-ΚΑΠΟΥ 3.239.325,00 ευρώ, 
ποσό το οποίο προκύπτει από την έκθεση της εκτιμητικής 
επιτροπής του άρθρου 9του Ν. 2190/1920, η οποία είναι 
η παρακάτω και αποτελεί αναπόσπαστο τμήμα του παρό¬ 
ντος. 

Με αρ. πρωτ. 10/809/13.3.2003 εστάλη και δημοσιεύθη- 
κε στο ΦΕΚ 391/4.4.2003 τεύχος Β' η από 11.3.2003 έκθε¬ 
ση εκτίμησης της εκτιμητικής επιτροπής που συστάθηκε 
με την απόφαση 10/544 19.2.2003, για τον προσδιορισμό 
της αξίας της εδαφικής έκτασης ΕΣΚΗ-ΚΑΠΟΥ του Δή¬ 
μου Καβάλας. 

Η συνολική αξία της περιοχής ανέρχεται σε 
3.239.325,00 ευρώ. 

Άρθρο 8 

ΠΕΡΙΟΥΣΙΑΚΑ ΣΤΟΙΧΕΙΑ 

Τα περιουσιακά στοιχεία της συνιστώμενης Δημοτικής 
επιχείρησης είναι: 

Α. Όλα όσα διαθέτει ο Δήμος Καβάλας στην επιχείρηση 
μέσω των τριών συγχωνευομένων Δημοτικών του επιχει¬ 
ρήσεων, όπως αυτά αποτιμήθηκαν σύμφωνα μετις διατά¬ 
ξεις του άρθρου 9 του Ν. 2190/20 και αναφέρονται ανα¬ 
λυτικά στις εκθέσεις των εκτιμητικών επιτροπών και οι 
οποίες έχουν δημοσιευθεί στο Φ.Ε.Κ. 21/16.1.2003 τεύ¬ 
χος Β'. 

Β. Αυτά τα οποία με το παρόν εισφέρει ο Δήμος Καβά¬ 
λας κατά κυριότητα. 

- Αγροτεμάχιο - βοσκότοπος με την ονομασία ΕΣΚΗ ΚΑ¬ 
ΠΟΥ, εκτάσεως 10.105 στρεμμάτων ή όση αυτή είναι, 
όπως αυτή αποτιμήθηκε σύμφωνα με τις διατάξεις του 
άρθρου 9 του Ν. 2190/20 και αναφέρεται αναλυτικά στην 


έκθεση της εκτιμητικής επιτροπής και η οποία έχει δημο- 
σιευθεί στο Φ.Ε.Κ. 291/4.4.2003 τεύχος Β'. 

Γ. Αυτά τα οποία με το παρόν εισφέρει ο Δήμος Καβά¬ 
λας κατά χρήση. 

1. Κτίριο-κατάστημα της περιοχής Περιγιαλιού ονομα¬ 
ζόμενο "ΑΝΕΜΟΜΥΛΟΣ". 

2. Κτίριο-κατάστημα της περιοχής Περιγιαλιού ονομα¬ 
ζόμενο και "ΑΧΙΛΛΕΑΣ". 

Άρθρο 9 
ΠΟΡΟΙ 

Οι πόροι της Επιχείρησης είναι: 

- Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

- Έσοδα από την οργάνωση πολιτιστικών, ψυχαγωγι¬ 
κών, αθλητικών και λοιπών εκδηλώσεων. 

- Έσοδα από την λειτουργία ή την ενοικίαση ακινήτων 
και χώρων ιδιοκτησίας του Δήμου που θα παραχωρηθούν 
στην Δημοτική Επιχείρηση. 

- Έσοδα από υλοποίηση - Διαχείριση Εκπαιδευτικών, 
Επιμορφωτικών Προγραμμάτων Πολιτισμού, Αθλητι¬ 
σμού, Υγείας και Κοινωνικής Πρόνοιας. 

- Έσοδα από την λειτουργία Δημοτικής Αγοράς. 

- Έσοδα από την λειτουργία Δημοτικής Συγκοινωνίας. 

- Έσοδα από την λειτουργία Χώρων Στάθμευσης. 

- Έσοδα από τη λειτουργία της Παραμυθούπολης. 

- Έσοδα από την εκμετάλλευση των κοινοχρήστων και 
λοιπών χώρων και την μίσθωσή τους σε διαφημιστικές 
εταιρίες για την προβολή διαφημιστικών μηνυμάτων. 

- Έσοδα από την διαχείριση Βιοτεχνικών Ζωνών και 
Πάρκων, Εκθεσιακών και Συνεδριακών Κέντρων, Δικτύου 
Διανομής Αερίου και Καλωδιακής Τηλεόρασης. 

- Έσοδα από αναθέσεις και εκτελέσεις τεχνικών έργων, 
εκπόνησης μελετών, έργων συντήρησης, επιβλέψεων και 
λοιπών δραστηριοτήτων του τεχνικού τομέα. 

- Έσοδα από την εκμετάλλευση τουριστικών εγκατα¬ 
στάσεων, παραλίων και την παροχή υπηρεσιών τουρι¬ 
σμού και τουριστικής ανάπτυξης. 

- Έσοδα από υλοποίηση προγραμματικών Συμβάσεων. 

- Έσοδα από τη παροχή Υπηρεσιών στον Δήμο. 

- Έσοδα από επιχειρηματικές δραστηριότητες της Επι¬ 
χείρησης που σε κάθε περίπτωση επιτρέπονται εφόσον 
δεν απαγορεύονται από την κείμενη νομοθεσία την σχετι¬ 
κή με τις επιχειρήσεις των ΟΤΑ. 

- Έσοδα από την εκπόνηση μελετών. 

- Έσοδα από την διαχείριση Κοινοτικών και εθνικών 
προγραμμάτων. 

- Έσοδα από την περιουσία της Επιχείρησης. 

- Έσοδα από κληροδοτήματα, εισφορές, δωρεές κ.λπ. 

- Έσοδα από λοιπές πηγές. 

Άρθρο 10 

ΔΙΑΛΥΣΗ 

Η Επιχείρηση διαλύεται: 

- Με απόφαση του Δημοτικού Συμβουλίου με την από¬ 
λυτη πλειοψηφία των μελών του. 

- Όταν λήξει χωρίς να παραταθεί. 

- Σε περίπτωση πτώχευσης της Επιχείρησης. 

Εκτός από την περίπτωση πτώχευσης η εκκαθάριση γί¬ 
νεται από εκκαθαριστές που ορίζονται από το Δημοτικό 
Συμβούλιο. 

Κατά την εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται 

η περιουσία και πληρώνονταιταχρέητης Επιχείρησης. Το 
υπόλοιπο περιέρχεται στο Δήμο (άρθρο 284 του Π.Δ. 
410/95 και Υπ. απόφαση Υπ. Εσωτερικών 25027/19.4.84). 

Άρθρο 11 

ΕΠΙΧΕΙΡΗΜΑΤΙΚΗ ΧΡΗΣΗ 

Η επιχειρηματική χρήση αρχίζει την πρώτη (1η) Ιανουά¬ 
ριου και λήγει την τριακοστή (31η) Δεκεμβρίου κάθε ημε¬ 
ρολογιακού έτους. Εξαιρετικά η πρώτη χρήση θα αρχίσει 
από την δημοσίευση της εγκριτικής απόφασης στο ΦΕΚ 
και θα λήξει την 31η Δεκεμβρίου 2003, συμπεριλαμβανο¬ 
μένων και των πράξεων και ενεργειών που θα γίνουν σύμ¬ 
φωνα με την παράγραφο 2 του άρθρου 11 της παρούσης 
συστατικής πράξης. 

Άρθρο 12 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Τα αριθμητικά δεδομένα των τριών εκτιμητικών 
επιτροπών του άρθρου 9 του Ν. 2190/20 προέκυψαν 
από τους υποβληθέντες Ισολογισμούς των Δημοτικών 
Επιχειρήσεων κατά την χρονική στιγμή της 30.9.2002. 
Η όποια διαφοροποίηση αυτών, από την λειτουργία 
τους μέχρι την έναρξη εργασιών της παρούσης επιχεί¬ 
ρησης, θα αποτυπωθεί στα βιβλία της νέας επιχείρη¬ 
σης και η όποιες διαφορές στην εκτιμώμενη από τις 
επιτροπές Καθαρά Περιουσία θα εμφανίζεται σε ιδιαί¬ 
τερο λογαριασμό των βιβλίων της συνιστώμενης επι¬ 
χείρησης. 

2. α. Η επιχείρηση υποκαθίσταται αυτοδίκαια και χωρίς 
καμιά άλλη διατύπωση, σε όλα εν γένειτα δικαιώματα και 
τις υποχρεώσεις των συγχωνευθέντων επιχειρήσεων εξο- 
μοιούμενη με καθολικό διάδοχο αυτών. 

β. Το προσωπικό των συγχωνευθέντων αμιγών Δημοτι¬ 
κών επιχειρήσεων καθίσταται προσωπικό της νέας επιχεί¬ 
ρησης, με την σχέση την οποία ήδη υπηρετεί. 

Άρθρο 13 

ΑΚΡΟΤΕΛΕΥΤΑΙΟ ΑΡΘΡΟ 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου οικονομικού έτους 
2003. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καβάλα, 10 Ιουλίου 2003 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. οικ. 8341 (5) 

Σύσταση στο Δήμο Καβάλας Νομικού Προσώπου με την 
επωνυμία "Παιδικός -Βρεφονηπιακός Σταθμός" Δήμου 
Καβάλας (πρώην Παιδικός Σταθμός Π.Ι.Κ.Π.Α.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Τις διατάξεις 

Ια) Του Ν. 2503/97 "Διοίκηση, Οργάνωση, Στελέχωση 
Περιφέρειας". 

β) Τωνπαρ. 7, 8 &9του άρθρου 8του Ν. 3106/03 (ΦΕΚ 
30/03 τ.Α') "Αναδιοργάνωση του Εθνικού Συστήματος Κοι¬ 
νωνικής Φροντίδας και άλλες διατάξεις". 


γ) Τωνπαραγ. 1,2του άρθρου 26του Π.Δ. 410/95όπως 
αυτό αντικαταστάθηκε με τις διατάξεις του άρθρου 12 
του Ν. 2880/2001 (ΦΕΚ 9/01 τ.Α') "Πρόγραμμα Πολιτεία 
για την μεταρρύθμιση και τον εκσυγχρονισμό της Δημό¬ 
σιας Διοίκησης κ.λπ.". 

δ) Τωνπαρ. 1 & 2του άρθρου 203του Δημοτικού και Κοι¬ 
νοτικού κώδικα Π.Δ. 410/95 (ΦεκΑ'231). 

ε) Το Β.Δ. 170/60 (ΦΕΚ40/6.4.60τ.Α'). 

2) Το γεγονός ότι παρήλθε ο χρόνος των τριών (3) μη¬ 
νών, που ορίζουν οι διατάξεις του άρθρου 8 του Ν. 
3106/03,χωρίς το Δημοτικό Συμβούλιο Καβάλας να προ- 
βεί στη λήψη σχετικών αποφάσεων. 

3) Την 11749/29.5.2003 εγκ. 25 του Υπ. Εσ. Δ.Δ.Α. 

5) Ολόκληρο το σχετικό φάκελο, αποφασίζουμε: 

1. Συστήνουμε στο Δήμο Καβάλας Νομικό πρόσωπο με 
την επωνυμία "Παιδικός - Βρεφ/κός Σταθμός" Δήμου Κα¬ 
βάλας, (πρώην Π.Σ Π.Ι.Κ.Π.Α.). 

2. Σκοπός του Νομικού Προσώπου είναι: 

Η καθημερινή φύλαξη, φροντίδα, ημερήσια διατρο¬ 
φή, διαπαιδαγώγηση και ψυχαγωγία νηπίων και βρε¬ 
φών εργαζόμενων γονέων, η πολύπλευρη νοητική, συ¬ 
ναισθηματική, κοινωνική, ψυχοσωματική ανάπτυξη των 
παιδιών, η προπαρασκευή τους για τη φυσική μετάβα¬ 
σή τους από την οικογενειακή ζωή στο σχολικό περι¬ 
βάλλον. 

3. Το νομικό πρόσωπο διοικείται από 5/μελες Διοικητικό 
Συμβούλιο αποτελούμενο από: 

α) Τον εκάστοτε Δήμαρχο ως Πρόεδρο ή τον οριζόμενο 
από τον Δήμαρχο Δημοτικό Σύμβουλο. 

β) Έναν Δημοτικό Σύμβουλο, ως μέλος, οριζόμενο από 
το Δημοτικό Συμβούλιο. 

γ) Έναν Δημότη η κάτοικο, που έχει ανάλογη επαγγελ¬ 
ματική ή κοινωνική δράση ή ειδικές γνώσεις, σύμφωνα με 
το σκοπό του Νομικού Προσώπου. 

δ) Έναν εκπρόσωπο του συλλόγου γονέων και κηδεμό¬ 
νων. 

ε) Έναν εκπρόσωπο των εργαζομένων. 

4. Η θητεία του Δ.Σ. του Νομικού Προσώπου ακο¬ 
λουθεί τη Δημοτική περίοδο και λήγει με την εγκατά¬ 
σταση του νέου Διοικητικού Συμβουλίου. Το Δ.Σ. εκλέ¬ 
γει από τα μέλη του τον αντιπρόεδρο και τον γραμμα¬ 
τέα αυτού. 

5. Πόροι του νομικού προσώπου: 

α) Η ετήσια επιχορήγηση του Υπουργείου Εσ/κών, Δημ. 
Δ/σης & Απ/σης. 

β) Η επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Πρόσοδοι από την ίδια αυτού περιουσία ως και κάθε 
άλλοι νόμιμοι πρόσοδοι. 

ε) Μηνιαία οικονομική εισφορά (τροφεία από οικογένει¬ 
ες των φιλοξενουμένων παιδιών καθοριζομένων κάθε 
χρόνο με απόφαση του Διοικητικού Συμβουλίου). 

6. Περιουσία: 

Θα αποτελείται από την υπάρχουσα κινητή και ακίνητη 
περιουσία του μεταβιβαζόμενου ΝΠΔΔ και από οτιδήπο¬ 
τε περιουσιακά στοιχεία που τυχόν θα δωριθούν στο Νο¬ 
μικό πρόσωπο. 

7. Το νομικό πρόσωπο εκπροσωπείται στα Δικαστή¬ 
ρια και σε κάθε Δημόσια Αρχή από τον Πρόεδρο του 
Δ.Σ. και όταν αυτός απουσιάζει ή κωλύεται από τον 
Αντιπρόεδρο. 

8. Από τις διατάξεις του παρόντος προκαλείται δαπάνη 
εις βάρος του προϋπολογισμού του Δήμου, το ύψος της 
οποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καβάλα, 10 Ιουλίου 2003 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 
-♦- 

Αριθ. 10137 (6) 

Τροποποίηση της συστατικής πράξης της Αμιγούς 
Επιχείρησης με την επωνυμία "Δημοτική Επιχείρη¬ 
ση μελετών, Κατασκευών και Ανάπτυξης Τυρνάβου 
(Δ.Ε.Μ.Ε.Κ.Α.Τ.)". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 277-284, 291 και 304 του 
Π.Δ. 410/95. 

2. Τις διατάξεις του άρθρου 6 του Ν. 2503/97. 

3. Τις διατάξεις του άρθρου 1 παρ. 2 του Ν. 2469/97. 

4. Την 190/2003 απόφαση του Δημοτικού Συμβουλίου 
του Δήμου Τυρνάβου περί τροποποίησης της συστατικής 
πράξης της επιχείρησης με την επωνυμία "Δημοτική Επι¬ 
χείρηση Μελετών Κατασκευών και Ανάπτυξης Δήμου 
Τυρνάβου (Δ.Ε.Μ.Ε.Κ.Α.Τ.) 11 . 

5. Την 16545/17.10.2000 απόφασή μας (ΦΕΚ 1443/Β7 
28.11.2000) περί σύστασης της αμιγούς επιχείρησης με 
την επωνυμία "Δημοτική Επιχείρηση μελετών Κατασκευ¬ 
ών και Ανάπτυξης Δήμου Τυρνάβου (Δ.Ε.Μ.Κ.Α.Τ.) η 
οποίατροποποιήθηκε με την 6941/7.5.2001 απόφασή μας 
(ΦΕΚ 730/Β713.6.2001). 

6. Την 2682/10.5.2001 απόφασή μας (ΦΕΚ 597/ 
21.5.2001/Β ), περί παροχής εξουσιοδότησης για την 
υπογραφή εγγράφων "Με εντολή Γ.Γ.Π. Θεσσαλίας" στον 
Προϊστάμενο της Διεύθυνσης Αυτοδιοίκησης και Αποκέ¬ 
ντρωσης, αποφασίζουμε: 

Τροποποιούμε την 16545/17.10.2000 απόφασή μας πε¬ 
ρί σύστασης της αμιγούς επιχείρησης "Δημοτική Επιχεί¬ 
ρηση μελετών Κατασκευών και Ανάπτυξης Δήμου Τυρνά¬ 
βου (Δ.Ε.Μ.Κ.Α.Τ.) μόνο ως προς το άρθρο 2, το οποίο 
διαμορφώνεται ως εξής: 

Άρθρο 2ο 

Σκοπός της Επιχείρησης είναι: 

- Η παροχή συμβουλών, η τεχνοοικονομική στήριξη και 
η συγκροτημένη παρέμβαση με έρευνες, μελέτες, προ¬ 
γράμματα και έργα αναπτυξιακού χαρακτήρα στο Δήμο 
Τυρνάβου, στις συνεταιριστικές οργανώσεις, τα νομικά 
πρόσωπα και τον ιδιωτικό τομέα, της περιοχής του Δήμου 
για την οικονομική, κοινωνική και πολιτιστική καιτουριστι- 
κή ανάπτυξη καθώς και η ανάληψη παρόμοιων πρωτο¬ 
βουλιών σε άλλους Δήμους ή Κοινότητες. 

- Η δημιουργία, η εκμετάλλευση ή συνεκμετάλλευση 
αναψυκτηρίων, κατασκηνωτικών κέντρων, τουριστικών 
κέντρων, εκθεσιακών κέντρων, αθλητικών κέντρων κ.λπ. 

- Η συμμετοχή της παρούσας εταιρείας σε άλλες επι¬ 
χειρήσεις ΟΤΑ ή άλλων φορέων και οργανισμών, με στό¬ 
χο την ανάπτυξη της ευρύτερης περιοχής και την επίλυση 
των προβλημάτων των ΟΤΑ. 

- Αναβάθμιση και αξιοποίηση υποβαθμισμένων περιο- 
χώντου Δήμου. 


- Διαχείριση, αξιοποίηση και εκμετάλλευση της ακίνη¬ 
της περιουσίας του Δήμου. 

- Η ανάληψη, η εκτέλεση και η διαχείριση ενεργειακών 
έργων. 

- Η ανάληψη εργολαβιών για την κατασκευή κατοικιών 
στα πλαίσια ενός κοινωνικού στεγαστικού προγράμμα¬ 
τος. 

- Η διενέργεια απογραφικών ερευνών και μελετών των 
φυσικών πόρων του Δήμου Τυρνάβου και άλλων Δήμων ή 
Κοινοτήτων, με σκοπό την αξιοποίηση τους και την κοινω¬ 
νική και οικονομική ενδυνάμωση των Δήμων ή Κοινοτήτων 
και των κατοίκων στην λογική της βιώσιμης ανάπτυξης. 

- Η εκπόνηση οικονομικών, τεχνικών, περιβαλλοντικών 
και άλλων μελετών για τον Δήμο, άλλους ΟΤΑ, για δημό¬ 
σιες και ιδιωτικές αρχές. Η σύνταξη επιχειρηματικών σχε¬ 
δίων. 

- Η επίβλεψη, κατασκευή και συντήρηση τεχνικών έρ¬ 
γων κάθε είδους, που ανατίθενται στη Δημοτική Επιχεί¬ 
ρηση από φυσικά ή νομικά πρόσωπα του Ιδιωτικού ή Δη¬ 
μόσιου Τομέα. 

- Η σύναψη προγραμματικών συμβάσεων σύμφωνα με 
τους ισχύοντες Νόμους. 

- Η άσκηση εμπορικής δραστηριότητας και η πώληση 
αγαθών και υπηρεσιών στο βαθμό που η συγκρότηση της 
επιχείρησης το επιτρέπει. 

- Η ανάληψη από την επιχείρηση, ή η υποβοήθηση 
άλλων φορέων για ανάληψη επενδυτικών πρωτοβου¬ 
λιών αξιοποίησης των γεωργικών, δασικών, κτηνοτρο- 
φικών, τουριστικών και άλλων φυσικών πόρων της πε¬ 
ριοχής. 

- Η οργάνωση και υλοποίηση προγραμμάτων προβολής 
και προώθησης των προϊόντων της περιοχής (αγροτικά, 
κτηνοτροφικά, βιοτεχνικά κ.α.). Η στήριξη της αγοράς και 
του εμπορίου. Η αξιοποίηση και προώθηση των νέων τε¬ 
χνολογιών, η συμμετοχή σε δίκτυα ομοειδών επιχειρήσε¬ 
ων και δίκτυα παροχής υπηρεσιών. 

- Ο σχεδιασμός, η υλοποίηση και η διαχείριση προ¬ 
γραμμάτων επαγγελματικής κατάρτισης, κοινωνικής πο¬ 
λιτικής, κοινωνικού αποκλεισμού κ.λπ. 

- Γ ενικά η συνεχής και αυτοδύναμη προώθηση της εν¬ 
δογενούς ανάπτυξης της περιοχής με βάση τις τοπικές 
δυνατότητες. 

Από τις διατάξεις αυτές της απόφασης δεν προκαλείται 
δαπάνη εις βάρος του κρατικού προϋπολογισμού, ούτε 
εις βάρος του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 10 Ιουλίου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Γ. ΣΑΚΚΑΣ 
-♦- 

Αριθ. 6888 (7) 

Σύσταση στο Δήμο Κύμης Ν. Εύβοιας νομικού προσώπου 
με την επωνυμία "Δημοτικός Βρεφονηπιακός Σταθμός 
Κύμης". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις δ/ξειςτου Ν. 2503/97, Διοίκηση, οργάνωση, στε- 
λέχωση της Περιφέρειας ρύθμιση θεμάτων για την Τοπι¬ 
κή Αυτοδιοίκηση και άλλες δ/ξεις. 

3. Τις δ/ξειςτης παρ. 7του άρθρου 8του Ν. 3106/2003. 

4. Τις δ/ξειςτου άρθρου 12 του Ν. 2880/2001. 

5. Τις δ/ξειςτου άρθρου 203του Π.Δ. 205 410/95. 

6. Την μέχρι 10.2.2003 λειτουργία του Βρεφονηπιακού 
Σταθμού ΠΙΚΠΑ Κύμης, στο Δήμο Κύμης, αποφασίζουμε: 

1. Συστήνουμε στο Δήμο Κύμης, νομικό πρόσωπο Δη¬ 
μοσίου Δικαίου, με την επωνυμία "Δημοτικός Βρεφονη¬ 
πιακός Σταθμός Κύμης", με έδρα το Δήμο Κύμης. 

2) Σκοπός του Νομικού προσώπου. 

α) Η φύλαξη, επιμέλεια, φροντίδα, ψυχαγωγία και δια¬ 
τροφή βρεφών και νηπίων με σκοπό την ισόρροπη και 
ολόπλευρη ανάπτυξη της προσωπικότητάς τους. 

β) Η εξυπηρέτηση της υγειούς σωματικής εξέλιξης των 
βρεφών και νηπίων, η ανάπτυξη των νοητικών ικανοτήτων 
τους, η υποστήριξη της ανάπτυξης της γλωσσικής έκ¬ 
φρασης, δημιουργικότητας και σκέψης τους και η από¬ 
κτηση όλων των αναγκαίων, υγιεινών και ηθικών συνηθει¬ 
ών ενός πολιτισμένου ανθρώπου. 

γ) Η διδασκαλία και η εκπαίδευση των νηπίων της προ- 
σχολικής ηλικίας σύμφωνά με τα πρότυπα του Υπουργεί¬ 
ου Παιδείας και Θρησκευμάτων. 

δ) Η υποβοήθηση και συμπλήρωση της αγωγής που δί¬ 
νει η οικογένεια με εφαρμογή εξειδικευμένων εκπαιδευτι¬ 
κών και συμβουλευτικών προγραμμάτων. 

ε) Η συνεργασία με φορείς, ιδρύματα, πανεπιστήμια, 
που στο αντικείμενό τους άπτεται των σκοπών και δρα¬ 
στηριοτήτων Ν. II. είτε σε Τοπικό - Εθνικό, είτε σε Διεθνές 
επίπεδο. 

3. Πόροι του Παιδικού Σταθμού είναι: α) Επιχορηγήσεις 
του Κράτους, β) κάθε είδους εισφορές, δωρεές, κληρο¬ 
νομιές, και κληροδοσίες, γ) Έσοδα από Υπηρεσίες που 
παρέχει, δ) Πρόσοδοι από δική του περιουσία που τυχόν 
αποκτήσει, και ε) Η ετήσια τακτική ή έκτακτη επιχορήγη¬ 
ση του δήμου Κύμης. 

4. Περιουσία του Νομικού Προσώπου είναι η κινητή και 
ακίνητη περιουσία του Βρεφονηπιακού Σταθμού. 

5. Το Ν.Π. εκπροσωπείται στα Δικαστήρια και σε κάθε 
άλλη Αρχή από τον Πρόεδρο του Διοικητικού Συμβουλίου 
και όταν απουσιάζει ή κωλύεται από τον Αντιπρόεδρο. 

Από τις δ/ξεις της απόφασης αυτής δεν προκαλείται 
δαπάνη σε βάρος του προϋπολογισμού του οικείου 
Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 10 Ιουλίου 2003 

Ο Γ ενικός Γ ραμματέας Περιφέρειας 
ΓΙΑΝΝΗΣ Ν. ΔΗΜΟΥ 

-♦- 

Αριθ. 6889 (8) 

Σύσταση στο Δήμο Χαλκίδας Ν. Εύβοιας νομικού προσώ¬ 
που με την επωνυμία "Β' Δημοτικός Βρεφονηπιακός 
Σταθμός Χαλκίδας". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 


2. Τις δ/ξεις του Ν. 2503/97, Διοίκηση, οργάνωση, στε- 
λέχωση της Περιφέρειας ρύθμιση θεμάτων για την Τοπι¬ 
κή Αυτοδιοίκηση και άλλες δ/ξεις. 

3. Τις δ/ξεις της παρ. 7του άρθρου 8του Ν. 3106/2003. 

4. Τις δ/ξειςτου άρθρου 12του Ν. 2880/2001. 

5. Τις δ/ξειςτου άρθρου 203του Π.Δ. 205 410/95. 

6. Την μέχρι 10.2.2003 λειτουργία του Βρεφονηπιακού 
Σταθμού ΠΙΚΠΑ Χαλκίδας, στο Δήμο Χαλκίδας, αποφασί¬ 
ζουμε: 

1. Συστήνουμε στο Δήμο Χαλκίδας, νομικό πρόσωπο 
Δημοσίου Δικαίου, με την επωνυμία "Β' Δημοτικός Βρε¬ 
φονηπιακός Σταθμός Χαλκίδας", με έδρα το Δήμο Κύμης. 

2) Σκοπός του Νομικού προσώπου. 

α) Η φύλαξη, επιμέλεια, φροντίδα, ψυχαγωγία και δια¬ 
τροφή βρεφών και νηπίων με σκοπό την ισόρροπη και 
ολόπλευρη ανάπτυξη της προσωπικότητάς τους. 

β) Η εξυπηρέτηση της υγιούς σωματικής εξέλιξης των 
βρεφών και νηπίων, η ανάπτυξη των νοητικών ικανοτήτων 
τους, η υποστήριξη της ανάπτυξης της γλωσσικής έκ¬ 
φρασης, δημιουργικότητας και σκέψης τους και η από¬ 
κτηση όλων των αναγκαίων, υγιεινών και ηθικών συνηθει¬ 
ών ενός πολιτισμένου ανθρώπου. 

γ) Η διδασκαλία και η εκπαίδευση των νηπίων της προ- 
σχολικής ηλικίας σύμφωνά με τα πρότυπα του Υπουργεί¬ 
ου Παιδείας και Θρησκευμάτων. 

δ) Η υποβοήθηση και συμπλήρωση της αγωγής που δί¬ 
νει η οικογένεια με εφαρμογή εξειδικευμένων εκπαιδευτι¬ 
κών και συμβουλευτικών προγραμμάτων. 

ε) Η συνεργασία με φορείς, ιδρύματα, πανεπιστήμια, 
που στο αντικείμενό τους άπτεται των σκοπών και δρα¬ 
στηριοτήτων Ν. II. είτε σε Τοπικό - Εθνικό, είτε σε Διεθνές 
επίπεδο. 

3. Πόροι του Παιδικού Σταθμού είναι: α) Επιχορηγήσεις 
του Κράτους, β) κάθε είδους εισφορές, δωρεές, κληρο¬ 
νομιές, και κληροδοσίες, γ) Έσοδα από Υπηρεσίες που 
παρέχει, δ) Πρόσοδοι από δική του περιουσία που τυχόν 
αποκτήσει, και ε) Η ετήσια τακτική ή έκτακτη επιχορήγη¬ 
ση του δήμου Χαλκίδας. 

4. Περιουσία του Νομικού Προσώπου είναι η κινητή και 
ακίνητη περιουσία του Βρεφονηπιακού Σταθμού. 

5. Το Ν.Π. εκπροσωπείται στα Δικαστήρια και σε κάθε 
άλλη Αρχή από τον Πρόεδρο του Διοικητικού Συμβουλίου 
και όταν απουσιάζει ή κωλύεται από τον Αντιπρόεδρο. 

Από τις δ/ξεις της απόφασης αυτής δεν προκαλείται δα¬ 
πάνη σε βάρος του προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 10 Ιουλίου 2003 

Ο Γενικός Γ ραμματέας Περιφέρειας 
ΓΙΑΝΝΗΣ Ν. ΔΗΜΟΥ 
-♦- 

(9) 

Χορήγηση άδειας άσκησης επαγγέλματος Κοιν. Λει¬ 
τουργού στην Τζιώτα Σωτηρία του Χρήστου. 

Ο ΝΟΜΑΡΧΗΣ ΚΑΡΔΙΤΣΑΣ 

Με την 2286/24.6.2003 απόφαση του Νομάρχη Καρ- 

δίτσας που εκδόθηκε σύμφωνα με τις διατάξεις του 
Ν.Δ. 4018/1959,του άρθρου 24του Ν. 12/1975, του άρ¬ 
θρου 19 του Ν. 1763/1988, του Π.Δ. 23/1992 και του 
Π.Δ. 93/1993, χορηγείται στη Τζιώτα Σωτηρία του Χρή¬ 
στου άδεια άσκησης επαγγέλματος Κοινωνικού Λει¬ 


τουργού για να παρέχει τις υπηρεσίες της στο πλαίσια 
οργανωμένων Κοινωνικών Υπηρεσιών του Δημοσίου 
και Ιδιωτικού Τομέα. 

Ο Νομάρχης 
Β. ΑΝΑΓΝΩΣΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ (3Π * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙπΙΙρ: νννννν.6ΐ.9Γ - θ-ιύιηΠ: \λ/θ&γπ 351 θγ @ βΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοιπ για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηΐβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΓΟ 

θϋΙΌ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































